Diari Oficial de la Generalitat Valenciana


Sumari del DOGV 5143, del 25-11-2005 (2005/12683)

RESOLUCIÓ de 8 de novembre de 2005, del conseller d'Infraestructures i Transport, per la qual es determina l'explotació per l'Entitat Pública de Sanejament d'Aigües Residuals de la Comunitat Valenciana de les obres de remodelació del sistema de bombament de Santa Pola de l'Est (Alacant).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5143

Data del DOGV
:   25-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/12819


Data del document
:   08-11-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Entitat Pública de Sanejament d'Aigües Residuals de la Comunitat Valenciana
    * Santa Pola
    * tractament de l'aigua
    * contracte de serveis

RESOLUCIÓ de 8 de novembre de 2005, del conseller d'Infraestructures i Transport, per la qual es determina l'explotació per l'Entitat Pública de Sanejament d'Aigües Residuals de la Comunitat Valenciana de les obres de remodelació del sistema de bombament de Santa Pola de l'Est (Alacant). [2005/X12731]
  
L'Entitat de Sanejament d'Aigües i l'Ajuntament de Santa Pola van subscriure un conveni de cofinançament de les infraestructures de sanejament i depuració d'aigües residuals de Santa Pola i Tabarca (Alacant), el 23 de juny de 2004.
  
De conformitat amb el que disposen les clàusules setena i huitena, la titularitat de les instal·lacions construïdes en virtut d'este conveni correspon a la Generalitat Valenciana i l'explotació a l'Entitat Pública de Sanejament d'Aigües Residuals de la Comunitat Valenciana.
  
Acabades les obres, el 10 d'agost de 2005, es va subscriure l'acta de recepció de les obres de remodelació del sistema de bombament de Santa Pola de l'Est (Alacant), executades per l'empresa contractada amb esta finalitat, per la qual cosa és necessari prendre les mesures per a garantir la correcta explotació d'estes.
  
En este sentit, la Llei 2/1992, de 26 de març, de Sanejament de les Aigües Residuals de la Comunitat Valenciana, determina en l'article 3 que correspon a la Generalitat entre altres atribucions, la planificació, l'aprovació definitiva de plans i projectes, així com l'elaboració de projectes, execució d'obres i explotació de les instal·lacions i servicis que promoga directament. De la mateixa manera, la llei determina que la Generalitat podrà utilitzar qualsevol mecanisme convingut, concertat, organitzatiu o funcional, en el cas que això contribuïsca a millorar l'eficàcia de la gestió pública.
  
D'altra banda, l'article 13 assenyala que l'actuació de la Generalitat en les matèries a què es referix la llei es durà a terme a través del Govern Valencià i de les conselleries d'Infraestructures i Transport i de Territori i Habitatge, i, així mateix, a través de l'Entitat Pública de Sanejament d'Aigües Residuals de la Comunitat Valenciana, que la pròpia llei crea amb personalitat jurídica pròpia i plena capacitat pública i privada, i que té com a objecte la gestió i explotació d'instal·lacions i servicis, i l'execució d'obres d'infraestructura, en matèria de proveïment d'aigua, de tractament, depuració i, si és el cas, reutilització de les aigües depurades i, en general, de totes aquelles mesures que puguen contribuir a incrementar l'eficiència de l'ús dels recursos hídrics a la Comunitat Valenciana, així com la gestió del cànon de sanejament (article 14 de la Llei 2/1992, de 26 de març, de Sanejament d'Aigües Residuals de la Comunitat Valenciana, en la nova redacció que li dóna la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana).
  
Igualment, atés que l'Entitat es concep com una persona jurídica de caràcter essencialment instrumental, la llei establix entre les seues funcions la de gestionar l'explotació de les instal·lacions i executar les obres de sanejament i depuració que la Generalitat determine, així com aquelles que li puguen encomanar les entitats locals o altres organismes (article 16 a).
  
Finalment, d'acord amb l'article 14.2 de l'esmentada llei, la relació de la Generalitat amb l'Entitat Pública de Sanejament es realitzarà a través de la Conselleria d'Infraestructures i Transport.
  
Vista la proposta de la Direcció General d'Obres Públiques.
  
En virtut d'això, i de conformitat amb el que establixen els articles 14.2 i 16 a) de la Llei 2/1992, de 26 de març, de Sanejament d'Aigües Residuals de la Comunitat Valenciana, article 35 de la Llei 5/1983, de 30 de desembre, de Govern Valencià, i 8 del Decret 182/2004, d'1 d'octubre, del Govern Valencià, pel qual s'aprova el Reglament Orgànic i Funcional de la Conselleria d'Infraestructures i Transport, resolc:
  
L'explotació de les instal·lacions corresponents a les obres de remodelació del sistema de bombament de Santa Pola de l'Est (Alacant) la durà a terme l'Entitat Pública de Sanejament d'Aigües Residuals de la Comunitat Valenciana, amb efectes des del dia 10 d'agost de 2005.
  
Contra la present resolució, que esgota la via administrativa, pot interposar-se amb caràcter potestatiu, recurs de reposició davant el mateix òrgan que la va dictar en el termini d'un mes, comptador des de l'endemà de la notificació, en virtut del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que els dóna la Llei 4/1999, de 13 de gener (BOE núm.12, de 14 de gener).
  
No obstant el que disposa el paràgraf anterior, la present resolució podrà ser impugnada directament davant la Sala Contenciosa Administrativa del Tribunal Superior de Justícia de la Comunitat Valenciana, per mitjà de la interposició del corresponent recurs contenciós administratiu, en el termini de dos mesos, comptadors des de l'endemà de la notificació o, si és el cas, de la resolució expressa del recurs potestatiu de reposició, de conformitat amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga interposar, si és el cas, qualsevol altre recurs que es considere procedent.